Aljosja

Olena Kutsjer (ukrainsk: Олена Кучер, født 1986) er en ukrainsk sanger. Hun er best kjent under artistnavnet Aljosja (ukrainsk: Aльоша, engelsk transkripsjon: Alyosha).

Hun deltok for Ukraina i Eurovision Song Contest 2010, med sangen «Sweet People». Bidraget kvalifiserte seg til finalen, der det kom på en tiendeplass. 

Kutsjer har vært musikkinteressert hele livet, men karrieren skjøt fart da hun flyttet til hovedstaden Kyiv som 18-åring. Der begynte hun å studere ved Kyivs nasjonaluniversitet for kultur og kunst, ved fakultetet for popsang. Under studiene startet hun også sitt eget plateselskap sammen med noen venner. 

Hun har samarbeidet med flere kjente ukrainske artister, og i 2008 inngikk hun en platekontrakt med Catapult Music, og hun har spilt inn et engelskspråklig album i USA. 

 Referanser 

 Eksterne lenker 









Kategori:Ukrainske sangere
Kategori:Personer fra Zaporizjzja
Kategori:Deltakere i Eurovision Song Contest 2010
Kategori:Eurovision Song Contest-deltakere for Ukraina